CELEX: 32005D0933
Language: fi
Date: 2005-12-21 00:00:00
Title: 2005/933/EY: Komission päätös, tehty  21 päivänä joulukuuta 2005 , lintuinfluenssaa Venäjällä koskevista suojatoimenpiteistä tehdyn päätöksen 2005/693/EY muuttamisesta toisen kerran  (tiedoksiannettu numerolla K(2005) 5563)   (ETA:n kannalta merkityksellinen teksti)

23.12.2005   
            
            
               FI
            
            
               Euroopan unionin virallinen lehti
            
            
               L 340/70
            
         
      KOMISSION PÄÄTÖS,
   tehty 21 päivänä joulukuuta 2005,
   lintuinfluenssaa Venäjällä koskevista suojatoimenpiteistä tehdyn päätöksen 2005/693/EY muuttamisesta toisen kerran
   (tiedoksiannettu numerolla K(2005) 5563)
   (ETA:n kannalta merkityksellinen teksti)
   (2005/933/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Lintuinfluenssa on kuolemantapauksia ja häiriöitä aiheuttava siipikarjan ja lintujen tarttuva virustauti, joka voi nopeasti saada epitsoottiset mittasuhteet ja näin ollen vaarantaa eläinten ja ihmisten terveyden sekä alentaa huomattavasti siipikarja-alan tuottavuutta.
            
         
               (2)
            
            
               Lintuinfluenssaa Venäjällä koskevista suojatoimenpiteistä 6 päivänä lokakuuta 2005 tehty komission päätös 2005/693/EY (3) hyväksyttiin Venäjällä esiintyneiden lintuinfluenssan taudinpurkausten seurauksena. Kyseisellä päätöksellä keskeytetään muiden kuin siipikarjaan kuuluvien lintujen tuonti Venäjältä sekä käsittelemättömien sulkien ja höyhenten sekä niiden osien tuonti kyseisen päätöksen liitteessä I luetelluilta Venäjän alueilta.
            
         
               (3)
            
            
               Lintuinfluenssan taudinpurkauksia ilmenee edelleen eräissä osissa Venäjää, ja siksi on tarpeen pidentää päätöksessä 2005/693/EY säädettyjen toimenpiteiden soveltamisaikaa. Päätöstä voidaan kuitenkin tarkistaa ennen kyseistä ajankohtaa Venäjän toimivaltaisten eläinlääkintäviranomaisten toimittamien tietojen perusteella.
            
         
               (4)
            
            
               Taudinpurkaukset Venäjän Euroopan puoleisessa osassa ovat kaikki ilmenneet keskisillä alueilla eikä niitä ole esiintynyt pohjoisilla alueilla. Siksi ei ole enää tarpeen jatkaa käsittelemättömien sulkien ja höyhenten sekä niiden osien tuonnin keskeyttämistä pohjoisilta alueilta.
            
         
               (5)
            
            
               Päätös 2005/693/EY olisi sen vuoksi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/693/EY seuraavasti:
   
               1)
            
            
               Korvataan päätöksen 3 artiklassa ilmaisu ”31 päivään joulukuuta 2005” ilmaisulla ”31 päivään maaliskuuta 2006”.
            
         
               2)
            
            
               Korvataan liite I tämän päätöksen liitteellä.
            
         2 artikla
   Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä joulukuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 268, 24.9.1991, s. 56. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1).
   
      (3)  EUVL L 263, 8.10.2005, s. 22. Päätös sellaisena kuin se on muutettuna päätöksellä 2005/740/EY (EUVL L 276, 21.10.2005, s. 68).
   
      LIITE
      
         
            ”LIITE I
            Päätöksen 1 artiklan 2 ja 3 kohdassa tarkoitetut Venäjän liittovaltiopiirit
            1.   Kaukoidän liittovaltiopiiri
            Sisältää seuraavat Venäjän federaation subjektit: Amurin alue, Tšukotkan autonominen piirikunta, Juutalaisten autonominen alue, Kamtšatkan alue, Habarovskin aluepiiri, Korjakian autonominen piirikunta, Magadanin alue, Primorjen aluepiiri, Sahan (Jakutian) tasavalta, Sahalinin alue.
            2.   Siperian liittovaltiopiiri
            Sisältää seuraavat Venäjän federaation subjektit: Agin-Burjatian autonominen piirikunta, Altain tasavalta, Altain aluepiiri, Burjatian tasavalta, Tšitan alue, Evenkian autonominen piirikunta, Irkutskin alue, Kemerovon alue, Hakassian tasavalta, Krasnojarskin aluepiiri, Novosibirskin alue, Omskin alue, Taimyrin autonominen piirikunta, Tomskin alue, Tuvan tasavalta, Ust-Ordan Burjatian autonominen piirikunta.
            3.   Uralin liittovaltiopiiri
            Sisältää seuraavat Venäjän federaation subjektit: Tšeljabinskin alue, Hantia-Mansian autonominen piirikunta, Kurganin alue, Sverdlovskin alue, Tjumenin alue, Jamalin autonominen piirikunta.
            4.   Keskinen liittovaltiopiiri
            Sisältää seuraavat Venäjän federaation subjektit: Belgorodin alue, Brjanskin alue, Ivanovon alue, Kalugan alue, Kurskin alue, Lipetskin alue, Moskova (liittovaltion kaupunki), Moskovan alue, Orelin alue, Rjazanin alue, Tambovin alue, Tulan alue, Vladimirin alue, Voronežin alue.
            5.   Eteläinen liittovaltiopiiri
            Sisältää seuraavat Venäjän federaation subjektit: Adygeian tasavalta, Astrahanin alue, Tšetšenian tasavalta, Dagestanin tasavalta, Ingušian tasavalta, Kabardi-Balkarian tasavalta, Kalmukian tasavalta, Karatšai-Tšerkessian tasavalta, Krasnodarin aluepiiri, Pohjois-Ossetia-Alanian tasavalta, Stavropolin aluepiiri, Rostovin alue, Volgogradin alue.
            6.   Privolskin (Volgan) liittovaltiopiiri
            Sisältää seuraavat Venäjän federaation subjektit: Baškortostanin tasavalta, Tšuvassian tasavalta, Kirovin alue, Marin tasavalta, Mordvan tasavalta, Nižni Novgorodin alue, Orenburgin alue, Penzan alue, Permin alue, Permin Komin autonominen piirikunta, Samaran alue, Saratovin alue, Tatarstanin tasavalta, Udmurtian tasavalta, Uljanovskin alue.”